કાશ્મીર : એ પરિવારની પીડા જેના પુત્રને ઉગ્રવાદીઓએ મારી નાખ્યો : ગ્રાઉન્ડ રિપોર્ટ\nઅબ્દુલ હામિદ મીર

આ મકાન મોહમ્મદ શફી મીરનું છે, જેમના 12 વર્ષના પુત્ર આતિમ અહમદ મીરને તેમના કાકા સાથે ઉગ્રવાદીઓએ એ વખતે બંધક બનાવી લીધો હતો, જ્યારે સુરક્ષાદળોએ આ મકાનને ગુરુવારે ઘેરી લીધું હતું અને ફરીથી અહીં છુપાયેલા ઉગ્રવાદીઓ સાથે મૂઠભેડ શરૂ થઈ હતી. 

આસપાસના લોકો અહીં શોકમાં સરી પડેલા પરિવારને સાંત્વના આપવા માટે આવ્યા છે. 

કહેવામાં આવે છે કે ઉગ્રવાદીઓએ 12 વર્ષના કિશોરને છોડવાની તમામ અપીલો ફગાવી દીધી હતી અને બાદમાં તેની હત્યા કરી દીધી હતી. 

આતિફના પિતા પાસે જ લગાવેલા એક ટૅન્ટમાં બેઠા છે અને બિલકુલ ચૂપ છે. 

ટૅન્ટ એટલા માટે લગાવવામાં આવ્યો છે કે ગુરુવારે ઉગ્રવાદીઓ અને સુરક્ષાદળો સાથે થયેલા ગોળીબારને કારણે મીરનું મકાન રહેવા લાયક રહ્યું નથી. 

આતિફનાં માતા શમીના બાનો મહિલાઓથી ઘેરાયેલાં છે અને પુત્રનાં મોતના આઘાતમાં રડી રહેલાં શમીના બાનોને મહિલાઓ સાંત્વના આપવાની કોશિશ કરી રહી છે. 

આતિફ અહમદ મીર છઠ્ઠા ધોરણમાં ભણતો હતો

મીર એ સમયને યાદ કરે છે જ્યારે તેમના પુત્રને ઉગ્રવાદીઓએ બંધક બનાવી લીધો હતો. 

મીર કહે છે, "ગુરુવારનો દિવસ હતો, જ્યારે સુરક્ષાદળોએ તેમનું ઘર ચારે તરફથી ઘેરી લીધું હતું."

"એ વખતે કુલ મળીને અમે આઠ લોકો ઘરની અંદર હતા. પરિવારના છ લોકો કોઈ પણ રીતે ઘરની બહાર આવવામાં સફળ થયા."

"મારા પુત્ર અને ભાઈ અબ્લુદ હામિદને ઉગ્રવાદીઓએ ઘરની બહાર ના નીકળવા દીધા અને તેમને બંધક બનાવી લીધા."

"અમે તેમને ઘરની બહાર કાઢવાની ખૂબ કોશિશ કરી હતી પરંતુ ઉગ્રવાદીઓએ અમારું કંઈ સાંભળ્યું નહીં."

તમે આ વાંચ્યું કે નહીં?

"અમે માઇક દ્વારા આતંકવાદીઓને  ઘણી અપીલ કરી કે મારા પુત્રને બહાર આવવા દો પરંતુ તેમણે અમારી વિનંતીને ગણકારી નહીં."

મીરે જણાવ્યું કે પોલીસ અધીક્ષક અને પોલીસ ઉપાધીક્ષકે પણ મારા પુત્રને મુક્ત કરાવવાની સંભવ હતી તે બધી જ કોશિશો કરી. 

ત્યાં સુધી કે આતિફનાં માતાએ પણ ઘણી વિનંતી કરી, ગામની વક્ફ કમિટીએ પણ અપીલ કરી, પરંતુ બધું બેકાર સાબિત થયું. 

મૂઠભેડમાં તબાહ થયેલું મીરનું ઘર

ઉગ્રવાદીઓએ તેમના પુત્ર અને ભાઈને શા માટે બંધક બનાવ્યા હતા? 

આ પ્રશ્નના જવાબમાં તેમણે કહ્યું, "તેમણે(ઉગ્રવાદીઓએ) વિચાર્યું હશે કે બંનેને બંધક બનાવી લેશે તો સુરક્ષાદળો તેમને મારશે નહીં."

"તેઓ સાંજ પડવાની રાહ જોઈ રહ્યા હતા અને મને લાગે છે કે તેમની કોશિશ હતી કે તેઓ મારા પુત્ર અને ભાઈને ઢાલ બનાવીને ત્યાંથી ભાગી જશે. જોકે, હું તો કહીશ કે મારો પુત્ર...\n\ntl;dr:
ભારત પ્રશાસિત કાશ્મીરમાં મીર મહોલ્લા વિસ્તારના હાજનમાં લગભગ ખંડેર થઈ ગયેલા એક મકાનની બહાર ભારે ભીડ છે.